Document ID: 32003R0030

Kommissionens forordning (EF) nr. 30/2003
af 8. januar 2003
vedrørende forordning (EF) nr. 2375/2002 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EØF) nr. 1766/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), og særlig artikel 12, stk. 1, og
ud fra følgende betragtninger:
(1) I Kommissionens forordning (EF) nr. 2375/2002(3) fastsættes det, hvor stor en mængde blød hvede med oprindelse i andre tredjelande der kan bevilges præferenceadgang, nemlig 592900 tons i perioden 1. januar-31. marts 2003.
(2) Kommissionen har pligt til at fastsætte en ensartet koefficient til reduktion af de mængder, der anmodes om importlicens til, når mængderne overstiger kontingentet for kvartalet. Den 3. og 6. januar 2003 var der for blød hvede med oprindelse i andre tredjelande indkommet anmodninger om importlicens for 16357452 tons, og den maksimale mængde med en importtold på 12 EUR pr. tons er på 592900 tons -
UDSTEDT FØLGENDE FORORDNING:
Artikel 1
De anmodninger om importlicens i henhold til det kontingent blød hvede "delkontingent III - tranche nr. 1 for 2003", der er fastsat i forordning (EF) nr. 2375/2002, med en importtold på 12 EUR pr. tons blød hvede henhørende under KN-kode 1001 90 99 af en anden kvalitet end høj kvalitet fremsat den 3. og 6. januar 2003 og meddelt Kommissionen antages for de mængder, der er angivet i anmodningen, efter anvendelse af en koefficient på 0,03625.
Artikel 2
Denne forordning træder i kraft den 9. januar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. januar 2003.

Labels: 3
17
5